**Κώστας Γαζγαλίδης,** είναι Διδάκτωρ Ιατρικής του Α.Π.Θ και απόφοιτος της Ιατρικής Σχολής του Α.Π.Θ. Νευρολόγος-Ψυχίατρος ειδικευθείς στην Γερμανία. Ασχολείται με το πεδίο της αντιμετώπισης των εξαρτήσεων από το 1980 αρχικώς στο Τμήμα Έγκλειστων Εξαρτημένων Γυναικών της Φραγκφούρτης στο St. Valentinus P.K. και στο πρόγραμμα Σωματικής Αποτοξίνωσης Αλκοολικών και λοιπών Εξαρτημένων στο Klinikum Barmen  Wuppertal όπου συνεργάστηκε με την Suchtklinik Langenberg. Ασχολήθηκε με την Ψυχιατρική Υποστήριξη Ναρκομανών Ανώνυμων και Αλκοολικών Ανώνυμων (Wuppertal) και συμμετείχε στην Έναρξη της λειτουργίας της Θεραπευτικής Κοινότητας Ιανός του Ψ.Ν.Θ. όπως και στην Έναρξη της λειτουργίας των θεραπευτικών προγραμμάτων υποκαταστάτων στην Β. Ελλάδα. Διετέλεσε  Συντονιστής των Μονάδων & Υπηρεσιών του ΟΚΑΝΑ Βορείου Ελλάδος και Συντονιστής Διευθυντής Εξαρτήσεων του Ψ.Ν.Θ. ενώ συμμετείχε σε ευρωπαϊκά όργανα για τις εξαρτήσεις (Οριζόντια Ομάδα Ευρωπαϊκού Συμβουλίου, Δ.Σ. του EMCDDA, κ.ά.). Αρθρογραφεί τακτικά στον ημερήσιο και επιστημονικό τύπο ενώ στην συγγραφική του δουλειά περιλαμβάνονται τα παρακάτω:

− (2000), Προγράμματα Μεθαδόνης στην Ελλάδα. Προτάσεις λειτουργίας βασισμένες στην Ευρωπαϊκή εμπειρία. (Διδακτορική Διατριβή).Θεσσαλονίκη: Εκδ. University Press.

− (2003), Ηρωίνη: Υποκατάστατα και Ανταγωνιστές. Θεσσαλονίκη: Εκδ. Θεσσαλονίκης.

− (2005), Ναρκωτικά: Εγχειρίδιο για την Μείωση της Βλάβης. Αθήνα: Εκδ. Εξάντας.